Document ID: /roh_data/filtered/swiss_laws_in_ROHinterleaved.jsonl.gz/22450

This text was translated from EN into Rumantsch Grischun.

The person entitled to file a complaint may withdraw the complaint at any time before notice is given of the judgment of the second cantonal instance. Any person who has withdrawn his complaint may not file it again. If the entitled person withdraws his complaint against one suspect, the withdrawal applies to all suspects. If a suspect objects to the withdrawal of the complaint against him, the withdrawal does not apply to him.

La persuna che ha il dretg da purtar plant po retrair ses plant, uschè ditg che la sentenzia da la secunda instanza chantunala n’è betg anc communitgada. Tgi che ha retratg ses plant n’al po betg purtar anc ina giada. Sche la persuna che ha il dretg da purtar plant retira ses plant vers in dals inculpads, vala la retratga per tut ils inculpads. Sch’in dals inculpads fa protesta cunter la retratga dal plant, na vala la retratga betg per el.